אם תקרבו מראה לפנים רוב הסיכויים שתגלו אותם מיד – הקומודונים המכונים גם נקודות שחורות. הנקודות השחורות נוצרות כתוצאה מסתימה של הנקבוביות. בדומה להיווצרות של אקנה, בלוטות החלב מייצרות שמן על מנת לשמור על העור רך וקטיפתי, אך כאשר נוצר מצב של עודף חלב (סבום) ותאי עור מתים עשוי להיווצר "פקק" – החלב מתחמצן במגע עם האוויר והתוצאה היא הופעתה של נקודה שחורה. הנקבוביות הסתומות מהוות קרקע פורייה לחיידקים וזו הסיבה שקומודונים נוטים ללכת יד ביד עם אקנה.
מרבית הקומודונים מתרכזים באזור ה-T – מצח, אף וסנטר אך עשויים להופיע גם בחזה, בגב, בכתפיים ובזרועות ובעצם, בכל מקום בו צפיפות של זקיקי שיער ובלוטות חלב.
שינויים הורמונאליים, הרגלי היגיינה ולחץ עשויים לגרום לנקודות שחורות. הללו יכולות לצוץ בבת אחת במיוחד בעת גיל ההתבגרות או בתקופות של שינויים הורמונאליים כמו הריון וגיל המעבר.
ניקוי קריטי למאבק ב"שחורים", כשמומלץ לשטוף את הפנים פעמיים ביום. עם זאת, הקפידו על ניקוי עדין והימנעו משפשופים שעשויים לגרות את העור ולהחמיר את המצב. למעשה, חלק מתכשירי העור שאינם מותאמים לעור שמנוני עשויים להחריף את המצב ולהגדיל את הקומודונים על ידי חסימת הנקבוביות. הסרה יזומה של נקודות שחורות אף היא יכולה להיות מסוכנת ולפגוע בעור ולהגביר את הסיכון לגרימת או העברת זיהומים וצלקות.
לרוב מוצרים עם חומצה סליצילית נחשבים ליעילים כי החומצה היא סוג של פילינג המעודד השלה של תאי עור מתים כדי שלא ישתלבו עם הסבום ויחסמו את הנקבוביות. הפילינג אף הוא חיובי כל עוד מדובר בפילינג עדין מאוד. מומלץ לשמור על שגרת טיפוח לרבות שימוש במסכת טיהור פעילה לנקבוביות אשר סופחת את עודפי השומן ומסייעת במניעת התפרצויות של קומודונים ופצעונים כמו פצעוני אקנה, היא גם מנטרלת אדמומיות וגירויים בעור. מסיכה יעילה תרגיע גם עור רגיש ותכיל פפטיד ביו-ממטי אשר תפקידו הוא לעודד תהליכי החלמה ונגזרת עמידה של ויטמין A המסייעת במניעת כתמי עור מבלי לגרום לגירוי. כמו כן, חומצות שומן חיוניות בשילוב ויטמין E המעניקות לעור יכולת עמידות בפני דלקות ושומרות על גמישות העור.
חשיפה ממושכת לשמש אף היא יכולה להחמיר את הקומודונים ולכן, הקפידו על מריחת קרם הגנה בכל יציאה לשמש. חשוב גם לטפל בנקודות השחורות עצמן באמצעות טיפול פנים מקצועי אצל קוסמטיקאית. הקוסמטיקאית תאבחן את העור ותדע להתאים מוצרים להמשך טיפול בבית.